نݣويين سين كونݣ اللي معروف بسميت هو شي مين (بلڤييطنامية: Hồ Chí Minh ) (تولد ف 19 ماي 1890 ف هوانݣ ترو - مات ف 2 شتنبر 1969 ف هانوي) كان مناضل شيوعي وسياسي ڤييطانمي, ولأب الرًوحي د لإستقلال دلاندوشين من فرانسا والجاپًون ولميريكان. هو شي مين كان هو لوزير لأول د شمال ڤييطنام من 1945 ل 1955 وأول رئيس د لجمهورية الديموقراطية د ڤييطنام من 1945 ل 1969. كان هو حتا الرئيس ولكاتب لعام د حزب لعمال د ڤييطنام (واللي كيتسمًا تا لحزب الشيوعي لڤييطنامي), اللي كان حزب ماركسي لينيني. سايݣون, اللي هو أكبر مدينة ف ڤييطنام, بدلات سميتها ف 1975 ل"لمدينة د هو شي مين" من مورا ما دخلوها الثوار لڤييطناميين اللي غلبوا لميريكان. هو شي مين كان تيخدًم التقنيات د لحرب د لعصابات اللي خداها من محمد بن عبد لكريم لخطُابي, و كان ݣاع طلب منًو باش يهضر فالراديو د ڤييطنام باش يقول للمغاربة اللي تيتحاربو فلجيش د فرانسا مايحاربوش فلاندوشين, حيث تيخدمو لمصالح د لاستعمار وتيقتلو شعب مستعمر بحالهم. هو شي مين فالسيت د IMDB لعلاقة د هو شي مين مع لمغريب